 TIMU ya taifa ya Tanzania kwa wachezaji wenye umri chini ya miaka 17, Serengeti Boys, jana iliyaaga kiume mashindano ya Kombe la Cecafa baada ya kufungwa mabao 3-1 katika mchezo wa nusu fainali uliochezwa kwenye Uwanja wa Taifa jijini Dar es Salaam.Pamoja na kipigo hicho, Serengeti Boys imefuzu kwa fainali za mashindano ya Mataifa ya Afrika (Afcon 2019 U-17) zitakazofanyika jijini Dar es Salaam mwakani. Mashindano hayo ya Cecafa kwa U-17 yanatumika pia kupata mwakilishi wa Kanda ya Afrika Mashariki na Kati akayeungana na Serengeti Boys kucheza fainali hizo. Kwa ushindi wa jana, Uganda sasa itacheza na Ethiopia katika fainali itakayofanyika Jumapili kwenye Uwanja wa Taifa, baada ya timu hiyo kuifunga Rwanda kwa penalti 4-2 baada ya kutoka sare ya 2-2 katika dakika 90 za kawaida.